Фэстываль Be2gether

**Фэстываль «Be2gether»** () — найбуйнейшы фэстываль музыкі і мастацтва на тэрыторыі Балтыйскіх краінаў, які праходзіць у Нарвілішках у Летуве, ля мяжы зь Беларусьсю.

## Даты
Першы фэстываль «Be2gether» праходзіў 24—26 жніўня 2007 году. Другі адбыўся 14—17 жніўня 2008 году. Трэці фэстываль Be2gether прайшоў 12—14 чэрвеня 2009 году. Чацьверты адбыўся 25-27 чэрвеня 2010 году.

## Месца
Фэст праходзіць ва ўнікальных па сваёй прыродзе навакольлях мястэчка Дзевянішкі, якое мяжуе зь Беларусьсю. Адгэтуль свой пачатак бяруць пяць старадаўніх дарог, якія вядуць у Вільню.

## Пра фэст
Фэст «Be2gether» на гістарычных землях Нарвіліскага замку зьбірае аматараў рознай музыкі. На трох сцэнах, накіраваных у бок дзяржаваў Эўразьвязу, гучыць рок, электроніка, «world» і альтэрнатыўная музыка, якую прадстаўляюць розныя выканаўцы і гурты з усяго сьвету. Падчас фэсту можна ўладкавацца на тэрыторыі адмысловага абсталяванага кэмпінга.

На працягу фэсту таксама адчыненыя творчыя майстэрні, дзе госьці могуць паспрабаваць сябе ў розных відах мастацтва. Таксама да ўвагі гасьцёў кіно пад адчыненым небам, спартовыя спаборніцтвы, урокі музыкі і танца, заняткі жывапісам, адмысловыя зоны рэлаксацыі. На фэсьце таксама працуе адмыслова ўстроены дзіцячы садок, дзе бацькі могуць пакінуць сваіх малянят пад наглядам.

Фэст «Be2gether» уключаны ў сьпіс мерапрыемстваў праграмы «Вільня — культурная сталіца Эўропы 2009». Частка сродкаў, атрыманых за продаж квіткоў, аддаецца на гуманітарную дапамогу.

## Be2gether-2007
На першым фэсьце былі абсталяваныя дзьве вялікія сцэны і клюб-намёт. За тры дні і дзьве ночы выступілі 32 выканаўцы з розных краінаў сьвету:

* Morcheeba
* Bloodhound Gang
* Therapy?
* The Young Knives
* Andrius Mamontovas
* Datarock
* Zion Train
* Leaves
* Joana and the Wolf
* Ляпис Трубецкой
* Poets of the Fall
* New York Ska Jazz Ensemble
* Myslovitz
* DJ Alex Gopher
* DJ Food & DK
* Skamp
* Pieno lazeriai
* G&G Sindikatas
* Drum Ecstasy
* Tanel Padar & The Sun
* Tribes of the City
* Boogaloo DJs
* Metal on Metal DJs
* Brainers
* Dr.Green
* IR
* Mountainside
* IQ48
* Gerri Pavloff’s Rebellious Int’l
* Radioshow
* The Young Georgian Lolitaz
* Модель неба

На тэрыторыі творчых майстэрняў і забаўляльных зон фэсту працавала амбасада «рэспублікі Ўжупіс», вядомая сваёй унікальнай творчасьцю. Таксама кіно пад адчыненым небам, студыя выяўленчага мастацтва, фотастудыя «LT 1000»; жадаючыя маглі нацешыцца фотапаляваньнем. Праводзіліся турніры па футболе і альтэрнатыўным баскетболе, жартоўныя шлюбы, прагляд extreme-фільмаў і матч footbag. Былі арганізаваныя конкурсы боды-арту (малюнкаў на целе) і графіці, вынікам якога стаў велізарны малюнак «Экалягічны блюз». Таксама былі прадстаўленыя гуманітарныя праекты: Big Brothers Big Sisters, Жывая бібліятэка.

Частка сродкаў, выгандлёваных за продаж квіткоў, была пераведзеная дзецям Чачэрску (побач з Гомелем, Беларусь), пацярпелым падчас Чарнобыльскай катастрофы.

Марцінас Статкус — стваральнік фільма аб першым фэсьце Be2gether 2007, паспрабаваў як мага дакладней перадаць усе настроі гэтай падзеі. Таму, па яго словах, фільм зьняты як бы з трох ракурсаў: арганізатараў і музыкаў, гасьцёў і мясцовых жыхароў. Пасьля выйшла абмежаваная колькасьць DVD-фільмаў, набываючы якія можна было купіць і першыя квіткі на фэст 2008 году.

## Be2gether-2009
Фэстываль «Be2gether-2009» адбыўся 12—14 чэрвеня 2009 году. У фэсьце прынялі ўдзел Gogol Bordello, Polarkreis 18, Touch and Go, Clawfinger, Андрус Мантовас.

## Be2gether-2010
Фэстываль «Be2gether-2010» адбыўся 25—27 чэрвеня 2009 году. У фэсьце прынялі ўдзел і беларускія музыкі і гурты: Лявон Вольскі, Akute, Cherryvata разам з Русяю, Open Space, DJ Laurel,  Дзівасіл.

## Забароны
Аўтобусы з гасьцямі імпрэзы ў 2008 годзе затрымліваліся на беларускім баку.

## Крыніцы

## Вонкавыя спасылкі
* 
* 

Катэгорыя:Летувіская музыка